钦定古今图书集成/方舆汇编/职方典/第1414卷 > 庆远府山川考二 通志府州县志合载
## 钦定古今图书集成/方舆汇编/职方典/第1414卷 > 庆远府山川考二 通志府州县志合载

忻城县

马鞍山　在县北三里，形似“马鞍。”

龙塘山　在县西八里。按《一统志》，“山有塘，龙尝潜于此。”

叠石山　在县北四十里，层次岧峣，石如累砌。张帽山　在县西一十五里。

黄泥峒　在县北十里

夜峒　在县东十五里。有岩深邃，不透日光，故名。

乌坭江　即红水河，源出泗城，自那地东兰，经安定土司彝江流入县境，下达迁江界。

龙塘江　源出永定土司，流经县治，合乌坭江河。《池州》

智山　在州治南，与州后北山相对峙，高耸入云连。西为笔架山，三峰列峙。

火焰山　在智山北下，又名“纱帽山。” 因山上一石，宛如纱帽，故名。

凤仪山　在州治北，极其峻险，州城半枕山麓。马鞍山　在州治北偏西。

屏风山　在新治东北，旧治后正北，上旧有观音阁，山半有泉，盛夏溢流，今阁废而泉存。鱼跃山　在旧城东北一里。

《新月》山　连《鱼跃山》，

祥云山　连新月山，三山并列。

东山　在东三里馀，挺然独立，又名“乐教山。” 达山　，在东北五里谭村后。

屑壁山　在旧城南，与屏风山对峙。

笔山　在英罗里喇雷村，西南至州十馀里。“智州山　” ，在州西四十里，唐智州建此。

太平山　在州东五十五里金城江边。岩上有“天下太平” 四字。

可案山　在州东二十里都铭里。

寨娄山　在州东二十二里都铭里。

吴山　按：《通志》在州前。

天马山　按《通志》，在版头村。

雷山　按《通志》“在弄郎村。”

四一山　按《通志》，在州后，州旧治倚屏风山。移岭山　按《通志》，在州北，山崖峻险。

剑甲山　按：《通志》在版姜村。

都铭山　按《通志》：在州东，旧名都猛。

鬼人山　按《通志》：“在州东三十里，有深岩，相传岩内吹响器。”

岊带山　按《通志》，“在古云里。”

振人山　按《通志》“在镇南里。”

洪鹿山　、定南山　、干山　，“按《通志》” ，俱在板村。岊工山　按《州志》，在九门村北。

喇夏山　按《州志》“在西村西。”

岊引山　按《州志》在版心村南。

岊洽山　按《州志》在中落村南，小路通猺剑隘山　，按《州志》“在弄郎村东。”

独山　按《州志》，在版犊村东。

乔类山　按《州志》，在山角村东。以上俱属三旺里。

吉炼山　按《州志》，在版拔村东。

岊两山　按《州志》在版光村东。

冷兰山　按《州志》，在坂景村东。笼鸡山　按《州志》，在外孟村南。

岊同山　按《州志》，在北曹村南。

岊蜡山　，按《州志》，“在上德河村中。”

冷各山　按《州志》，在下德河村南。

岊桑山　按《州志》，“在马黄村东。”

坡寨山　按《州志》，“在古北村南。”

坡吞山　按《州志》在古丹村西，通北隘。

下隘山　按《州志》“在弄罗村南。”

千盖山　，按《州志》，在下北隘村南通上北隘。把猺山　，按《州志》，在大郭村西

坡桥山　按《州志》，在坂来村西。岊炭山　按《州志》，在龙墓半村西。

洛山　按《州志》，“在山学半村北。”

岊滑山　按《州志》在坂莫村东。岊石山　按《州志》在古帝王村东。永顺司交界一十八里。以上俱属中江里。

岊方山　按《州志》，“在大唐村西。”

坡剑山　按《州志》在近社村东。

律坡山　按《州志》，在半岭村南。

岊茶老山　按《州志》，在坂笼村南。岊困山　按《州志》，在山角牛村北通柯峒。以上俱属安边里。

岊贤山　按《州志》，“在古云里南。”

大插山　按《州志》：“在上欧村，南通安定司十里，有堡。”

岊那山　按州志，在下河村南，通安定司。𨚗独山　按州志，在下廖村村北，大路通永顺司。

岊怀山　按《州志》“在下廖村，南通猺峒，通安定司十里。”

岊带山　按《州志》，在福禄村北通永顺司一里。𨚗庄山　按《州志》，在福禄村南通已桑猺峒安定司界十里。以上俱属古云里。

岊夜山　按《州志》，在下寨村西，通下镇南。岊往山　，按《州志》，在古容村南。

洛锁山　按《州志》，在古容村，西通下镇南。喇好山　按《州志》，在坂谁村，东通地罗猺峒。岊心山　按《州志》，在坂谁村，南通峒怀猺峒，以上俱属光岩里。

鼓儿山　在州东五里，有深峒，内尝有鼓声。黑岩　按《州志》，“在古云里，南通下光岩。”

漏沙峒　按《州志》，“在大村南。”

根冷峒　按《州志》在坂累村。南。得行峒　按《州志》在上下开村。

流冷峒　按《州志》，在坡厄村南。

弄林峒　按《州志》，在北曹村西。

弄屯峒　按《州志》，在上北隘西。

牛峒　按《州志》，“在下落村南。”

猺峒　按《州志》，在下落村西。

笼勒峒　按《州志》：在打鸡半村东。

北冉峒　按《州志》，“在大团村南通安定司界十里。”

同心峒　按州志，在坂下村，西属光岩里。下可岭　按州志，在下廖村，北通永顺司八里。怀拏坡　，按州志，在下欧村，北通永顺司。白大坡　，按《州志》，在𨚗赖，北通古郎大路。白纸坡　，按州志，在古云里，北通永顺司八里。坡怀坡　，按州志，在上欧村，北通永顺司八里。果炭坡　，按州志，在大团村，北通永顺司。坡弃坡　，按州志，在福禄“村北通永顺司十里，属古云里。”

坡入坡　按《州志》，“在坂望村北，永顺司界三十里。”

金城江　在州东五十五里。宋有金城州，因名。江南岸居民数家，村名“喇街。” 东去里许有大石如盘，南来谿流其上，日夜鸣啸。

灵浅江　按《通志》，在苟桥村北。

洪龙江　按《州志》，在大村西。

那龙河　按《州志》在保作村前，上通雷山二十馀里，下通镇南。

上下德河　按《州志》，合上中江界。

红敢河　按《州志》在北曹村前。

喇索河　按《州志》在岊学半村，西通大郭村。秀水　，在州治前。

猫溪水　在州西

古浪谿　在州东南二十五里。一名“干谿渡谿。” 再折而西，即去三旺大路。

白崖飞泉　在州西南四里。入山又西三折而至白崖北面，高可二十丈，泉自岩半挂下如疋练。此泉北流，过州而东，即所谓“秀水” 也。东流一十馀里，㐲入高山下，至六甲里涌出，合金城江。《思恩县》。

旗山　在县傍

绀山　，在县北三十里。一名捍，谓可捍蔽县后，土人曰“暗山。”

龙门山　在县南五里。峰峦耸秀，朝兴云雾，霖雨旋应，祈祷归焉。

修炼山　在县南十里。相传昔陆仙翁修炼之地。

啸山　在县西四十里。峰峦玲珑，风响谷鸣，如长啸然。

覆斗山　在旧县南二里。

天门峰　，在县东北二十里。万峰襟带，惟此峰最危。峭立插天，高可千丈。山腰一穴如门，横深

三十丈。门口石柱如龙形，天雨则水如注，俗名“大门峒。” 道通一线，攀缘而上。猺民恃险避乱居之，内可容二千人。康熙乙巳，贵巢居人匿贼于此，邑令翁世庸督兵围攻，三日破之。

垒石峰　在县北二十五里，如片石层累，高千尺，又名“斧劈峰。”

望峰　在县东一里。枕脉寒坡岭迤逦而下。登山眺览，带水千峰，历历在望，旧有文漪亭。“龙岩　” 在县南五十里，有洞深邃。

米岭　在县东三十里。为入县之始。诸峰罗立，如米家画。上有老鼠隘，高五十丈，险窄莫比。寒坡岭　，在县东五里，入县孔道，高二百丈。《通志》名寒山。土人云：“寒坂以山高多风，炎方之人甚宜之。”

回头岭　在县南三里。其山势回顾县治暗岭　。按《县志》：在县北二十五里。以其山嶂崇叠，日光少见，故名。《通志》：名缉山。

石岩洞　在县东二十里。三峰之下，天成岩穴，宽约五、六尺，有泉自洞中涌出。

五十二峒　按《县志》，县治四境，或十里、百里，远近不同，曰藏峒，曰花峒，曰古心峒，曰思立峒，曰湘峒，曰崑峒，曰鸦峒，曰会峒，曰旧峒，曰腊峒，曰多峒，曰连峒，曰水源峒，曰蒙峒，曰洛吉峒，曰莲峒，曰江峒，曰波峒，曰枭峒，曰独峒，曰磨峒，曰李峒，曰公峒，曰三仙峒，曰囊峒，或编入民差，或差徭不及，止输折米升斗，附入中州，驯驻、抚化苗粮之内。其峒名其不可考者，古制相沿曰五十二峒。谚曰：“中洲驯驻五十二峒，人少莫来弄。” 盖言民顽而催科难也。地形四面皆奇峰环堵，中有田可耕，有涧可汲。人垂老不见官长，衣食粗给，各自为卫，皆世守焉。若非构怨报仇，何减桃源。

砥柱石　在县东三里。拳石中立，为带溪中流砥柱。

环江　，在县南六里。唐环州治此，其时县亦隶环。

环江洲　“按《县志》” ：在西门外。江水环绕沙洲。中洲　：“按《县志》” ：在县东一百五十里，一大沙洲，四面水绕，如海岛然，猺居上中下三里。明万历间，庆远知府岳和声勒碑定赋，岁征折粮无差。民不至县，官亲督输，每不及额，名为抚化羁縻之地。过此为古，周八万獞人不入版图。

带溪　在县北四十里。发源自湖广武开卫，从八万猺中东流入县境二百馀里，旋折如围，带东南四十五里，暗流山穴，下达龙水。宋之带溪寨设焉。

婆婆泉　在县西五十里。水不常出，欲饮者伫立呼之乃出。按《县志》：在暗岭山左，土人为婆婆泉。《通志》名婆娑泉。

荔波县

水岩山　在县西十里，其下有水，从岩中出。方林山　，在县北。

白崖山　在旧县东

董盖山　在县城西

韦家山　在县西

者近山　在县东。《古南丹州》筑城在上。

劳村江　在县东南

东兰州

“都彝山　” ，在红水河东，离州三十五里。高峰插天，最为险隘。

青云山　，在州西四十里，横亘绵远。

胜山　在州西七十里

武篆山　在州西八十里。耸秀菁葱，上多大猿奇鸟。

福山　在州北三十里

伐山　，在州东北三十五里。

印山　在州东三十里。其形方正如印，故名。三佛山　，在州西七十里。

九曲山　在州南八十里。岩峒盘旋，峰峦曲折。幽洞山　在州西北九十里，林麓深邃。

雷山　在州西四十里。上有关隘。

双凤山　：在州北二十五里。

真武山　，在州东三十二里。遥接都彝，踞红水河畔。

思荣山　在州东三十一里。

白面山　，在州西一百四十里。

十八鹤山　在州南九十里。

北荷山　：在红水河西畔，离州东三十里，特立岿然。

羁陵山　，在东院旧州境。峰回路转，曲折玲珑，岩际林端，盈眸荟蔚，入目，最多胜致。绝顶旧有：

亭榭今圮

青石岭　在州西五十里。高低蜿蜒，为往武篆要道。

隘峒江　即红水河，水势汹涌，昏黑直等黄河源出泗城，流经那地、乌泥江至州境，下达安定土司界。

九曲河　在州南四十里。源出九曲山谿涌出，绕银海池，下合乌泥江。

银海池　，在州南八十里。其水深活，每日三潮。南丹《土州》。

长春山　在州南三里，与州署后“青云望” 遥相对峙。

三宝山　在州西二里

金鸡山　在州东一里蒙寨前。三面经流红盆江水，迤逦过化。

孟英山　，在州西三十五里，产银砂。明永乐十五年，曾遣内臣开矿于此，计所得不偿工费，旋罢。

秀陵山　在州西二十七里。奇峰怪石，杰出蛮陬。

都利山　：在州南三十五里。

红盆江　源出秀陵山下，至沙界坑二十里入山漫没。

大江　在州南二十里。源出都利山，流下大山关，入河池州界。

青云溪　源出州后青云峰，流经州境，合红盆江。

那地州

虎山　　　　、马山　　　　、屏风山。

《感现山　　　》。《红山　　　　》《怀峡岭》。

暮晓岭　　　。《乌泥》江　　　。《泉江》。

永定长官司

头盔山　在司东南七里半。山有数白石悬置岩前，形如头盔。

石鱼山　在司西二十里，有石如鱼形。

旗桃山　：在司北一十里。

莫往峒　在司西南八里。峰峦险峻。

清潭峒　在司东北二十五里。

小水　源出永顺土司，流经司境，入忻城界。永顺正长官司

高椅山　在司治后，高耸约百馀丈，人莫敢登，鲜知所适。

多灵山　，在司东北八十里。突然三峰，轩耸秀丽，远可眺数百里。上有弥勒道场、罗汉岩，四时花果。

七星山　：在司东南三十里。

清远峰　在司北一十里。景物怡人，翛然尘表。刁江　源出河池州三旺，流经司境，会合乌泥江。

永顺副长官司

卧虎山　在司北二十五里。其势蹲然，全如虎卧。

《小水　》，一自罗城县孟江口入，一自柳城县西山入，俱下合宜山县龙江。